El PSC Molins de Rei es compromet a construir un nou equipament per les associacions de veïns a Les Guardioles | Viu Molins de Rei
Xavi Paz amb Dani de Torres a la xerrada a l’AAVV de Les Conserves // Elisenda Colell
El PSC proposa un nou equipament per al barri de Les Guardioles: un local dedicat a les entitats veïnals. S’hi ha compromès el candidat socialista, Xavi Paz, que en plena precampanya de les eleccions municipals ha avançat que el nou barri tindrà “un nou equipament per les associacions de veïns”. L’espai, situat al darrere del carrer Pep Ventura, serviria per a l’AAVV de Les Conserves, però també podria passar a mans d’una hipotètica futura associació que es formaria al nou barri.
El local seria de 500 metres quadrats i, segons el partit, podria oferir diferents serveis de manera co-gestionada, en un ús molt semblant al que actualment té el centre cívic del barri de la Riera Bonet.
Paz ho ha anunciat durant la segona edició dels anomenats “Espais de Diàleg”, un cicle de xerrades que el PSC està duent a terme a Molins de Rei per abordar el programa electoral. L’acte, realitzat el 9 d’abril, ha tractat sobre la relació entre l’urbanisme i la convivència ciutadana amb la presència del membre del Consell d’Europa, Dani Torres. També s’ha parlat de la importància de la convivència entre les persones dels diferents barris, segons expliquen els socialistes a través d’un comunicat.
Etiquetes:AAVV de Les Conserves AAVV Les Conserves associació de veïns Les Conserves associacions de veins barri de les Conserves barri de Les Guardioles centre cívic Consell d'Europa Dani Torres eleccions municipals eleccions municipals 2015 eleccions municipals 24M Espais de Diàleg Les Guardioles PSC PSC Molins de Rei Riera Bonet Xavi Paz
“Antes de matar el oso, ya venden su piel” , Dejemos de menear tanto la perdiz con promesas y más promesas sólo por protagonismos políticos en clave electoral. Cuando en su momento estén los vecinos en Les Guardioles, ellos decidirán por si mismos , y si quieren crear o no su AA/VV